Meghalt 151 Covid-beteg, 5595 új fertőzöttet regisztráltak
Kórházban 7734 koronavírusos beteget ápolnak, közülük 666-an vannak lélegeztetőgépen.
Újabb 5595 magyar állampolgárnál mutatták ki az új koronavírus-fertőzést (COVID-19), ezzel 217 122-re nőtt a hazánkban beazonosított fertőzöttek száma. Meghalt 151, többségében idős, krónikus beteg, így az elhunytak száma 4 823 főre emelkedett – írja a kormányzati tájékoztató oldal. A gyógyultak száma is folyamatosan nő, jelenleg 63 860, az aktív fertőzöttek száma 148 439-re csökkent. Az aktív fertőzöttek 20 százaléka, az elhunytak 24 százaléka, a gyógyultak 25 százaléka budapesti.

Az oldal térképe alapján eddig Budapesten (46 814) és Pest megyében (28 015) regisztrálták a legtöbb fertőzöttet. Ezt követi Győr-Moson-Sopron (14 155), Borsod-Abaúj-Zemplén (13 216), Hajdú-Bihar (11 565) és Szabolcs-Szatmár-Bereg (11 022). A fertőzésben legkevésbé érintett megye Tolna (3352).    Kórházban 7734 koronavírusos beteget ápolnak, közülük 666-an vannak lélegeztetőgépen. 

“Az Operatív Törzs jelenleg 319 óvodában egy-egy csoportot érintően (11 százalék), 152 óvodában (55 százalék) és 80 általános iskolában (3 százalék) az egész intézményt érintően rendelt el rendkívüli szünetet, továbbá 531 általános iskolában egy-két osztályt (21 százalék) és 49 általános iskolában (2 százalék) a teljes intézményt érintően digitális tanrendet.”

A beazonosított fertőzöttek számában megjelennek a mentők által, a szűrőbuszokon, és a kórházi dolgozók körében gyorsteszteléssel kiszűrtek is. A bölcsődei, óvodai, iskolai és szociális dolgozók körében végzett célzott csoportos tesztelés összesített eredménye ezen a héten várható. Emlékeztettek arra, hogy a járvány alakulásának függvényében december elején születik döntés az ünnepekre vonatkozó ajánlásokról, szabályokról.